Michael von Faulhaber
Michael von Faulhaber, 1869-1952, tysk katolsk teolog; 1903 professor i GT i Strasbourg, 1911 biskop af Speyer og 1917 ærkebiskop af München og Freising; kardinal 1921. Politisk var han tilbageholdende, men kompromisløs over for nazisterne. Han førte an i den katolske modstand mod nazismen og skrev udkastet til den pavelige rundskrivelse (encyklika) Mit brennender Sorge (1937), der fordømte nazisternes drab på åndssvage og handicappede. Efter 1945 bidrog Faulhaber til den åndelige og politiske genopbygning i Forbundsrepublikken.